Ĉi tion ni danku al la vicdekano de la fakultato Vladimir V. Fajer, malnova amiko de niaj festivaloj. Li salutis la festivalon dum la Solena Malfermo kaj restis kun ni la tutan tagon, kontribuante la programon per la prezento de la etruska lingvo. Grandan organizan laboron faris la vicdirektoro de la festivalo Anton Somin – instruisto kaj scienca laboranto de la fakultato kaj denaska festivalano (de la festivala naskiĝo).
#000002
Sep 40-minutaj trakoj de la programo disponigis al la publiko kelkajn temarojn en proksimume tia proporcio: 60 bazaj lecionoj pri lingvoj, 30 lingvistikaj prelegoj, 20 seminarioj pri lernado kaj uzado de lingvoj. Funkciis Infana Spaco kun aparta programo kaj distraĵoj de “Alia formato”.
#000003
Esperanto estis prezentita abunde: du gramatikaj lecionoj, unu prelego, unu seminario kaj tri programeroj en la Infana Spaco. Dum 40 minutoj funkciis Esperanta Gastejo, kie kunvenis esperantistoj kaj gastoj, emaj konatiĝi kun vivaj “lingvoportantoj”.
#000004
Al la festivala programo kontribuis ĉ. 110 homoj, inter ili 16 esperantistoj. Ni listigu ilin (alfabetorde) kaj iliajn kontribuaĵojn por doni iom da konkretaj informoj pri la festivalaj programeroj:
#000005
El la 28 membroj de la Organiza teamo 17 estis esperantistoj (membroj de MEA MASI). Kompreneble, pri Esperanto estis multaj paroloj dum la malfermo kaj dum la fermo de la festivalo, do, neniu el 800 partoprenintoj havis ŝancon foriri sen eksenti, ke Esperanto ĉi tie estas la plej hejmeca lingvo.
#000009
La festivalo pasis bonege – kiel ĉiam, kvankam ĉiam estas ankaŭ io nova... Kio ĉi-foje? Ni rigardu perspektivon. En ĉi tiu festivalo eliris el la ombro kelkaj antaŭe pasivaj observantoj – laborantoj de la moskva Biblioteko de fremdlingva literaturo kaj la moda sciencpopulara revuo La Kato de Schrödinger. Ambaŭ proponis al ni kunlaboron. Kaj tiu jam startis. Novaj partneroj liveras novajn eblojn ankaŭ por Esperanto. La 15an de decembro en la retejo de la revuo aperis granda artikolo okaze de Zamenhof-Tago, kaj la biblioteko invitis min ripeti mian seminarion pri Esperanto la 21an de decembro. Kun ambaŭ organizaĵoj jam estas traktataj pliaj planoj de kunagado.
#000011
Pliajn detalojn pri la MLF-13 trovu en la festivala retejo ankaŭ en la VK-grupo 
#000012